Diari Oficial de la Generalitat Valenciana


Sumari del DOGV 8559, del 30-05-2019 (2019/5482)

Extracte de Resolució de 23 de maig de 2019, del president de l'Institut Valencià de Cultura, per la qual es convoca la concessió de subvencions per al foment d'activitats musicals, tals com l'organització de festivals, cursos de perfeccionament musical, concursos, projectes musicals de caràcter singular, gires i projectes de producció musical, durant els mesos de gener a novembre de 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8559

Data del DOGV
:   30-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5482


Data del document
:   23-05-2019

Organisme emissor
:   Institut Valencià de Cultura

Tipus de document
:   Extracte

Descriptors 

:   * ajuda pública

Extracte de Resolució de 23 de maig de 2019, del president de l'Institut Valencià de Cultura, per la qual es convoca la concessió de subvencions per al foment d'activitats musicals, tals com l'organització de festivals, cursos de perfeccionament musical, concursos, projectes musicals de caràcter singular, gires i projectes de producció musical, durant els mesos de gener a novembre de 2019. [2019/5482]  
  
BDNS (identif.): 457902.  
De conformitat amb el previst en els articles 17,3 b) i 20,8 a) de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Finalitat, objecte i condicions de les ajudes  
Convocar per a l'exercici de 2019 les subvencions per al foment d'activitats musicals, en les següents modalitats:  
a) Festivals.  
b) Cursos de perfeccionament musical, dirigits a alumnes que cursen, com a mínim, el grau superior  
c) Concursos.  
d) Projectes musicals de caràcter singular.  
e) Gires fora de la Comunitat Valenciana.  
d) Projectes de producció musical, amb excepció de la producció i edició discogràfica, que compta amb una convocatòria específica.  
Podran ser beneficiaris d'aquestes ajudes les administracions públiques, entitats, empreses, associacions i professionals que complisquen els requisits establits en l'article 2.4.1 de l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016).  
  
Segon. Finançament de les ajudes i distribució per modalitats  
  
D'acord amb la Llei 22/2017, de 29 de desembre, de 2017, de pressupostos de la Generalitat per a l'exercici 2018 (DOGV 8202, 30.12.2017), les ajudes convocades s'imputaran al crèdit previst en la secció 09, entitat 00664, línia de subvenció S6427000, «Foment d'activitats musicals», per un import global màxim de 650.000 euros, inclòs en el capítol IV del pressupost de l'Institut Valencià de Cultura, distribuït en:  
- Per a l'organització i realització de festivals i projectes musicals de caràcter singular, fins a un màxim de 315.000 euros.  
- Per a l'organització i realització de cursos de perfeccionament musical i de concursos, en l'àmbit competencial de la Generalitat, fins a un màxim de 135.000 euros.  
- Per a la realització de gires fora de la Comunitat Valenciana i projectes de producció musical, fins a un màxim de 200.000 euros.  
L'ajuda màxima individual no podrà superar els 15.000 euros i es destinarà a sufragar despeses corrents generades per l'activitat subvencionada.  
  
Tercer. Presentació de sol·licituds  
1. El termini de presentació de sol·licituds serà de 20 dies hàbils, a comptar des de l'endemà de la publicació de la present convocatòria en el Diari Oficial de la Generalitat Valenciana.  
2. Les sol·licituds hauran de dirigir-se a l'Institut Valencià de Cultura, per via telemàtica, a través del registre electrònic accessible des de la URL http://ivc.gva.es/  
Les sol·licituds hauran d'emplenar-se necessàriament de conformitat amb el model de sol·licitud que s'adjunta com a annex I en aquesta convocatòria, i acompanyant-se del resum del projecte i de la fitxa pressupostària, ajustats als models disponibles en la pàgina web http://ivc.gva.es/ i amb els documents, qualificacions i informació a què fan referència, fonamentalment:  
1. Nom de l'activitat i modalitat per a la qual se sol·licita la subvenció  
2. Declaració de subvencions sol·licitades o concedides per altres organismes públics o privats per a aquest mateix projecte musical.  
3. Declaració de les ajudes de minimis rebudes durant els dos exercicis fiscals anteriors i durant l'exercici fiscal en curs.  
4. Documentació específica de cada modalitat  
  
Quart. Comissió tècnica de valoració  
La comissió tècnica de valoració s'ajustara al que estableix l'article 6, epígraf 3.3, de l'ordre de bases reguladores.  
  
Cinqué. Criteris de valoració de les sol·licituds  
Els criteris de valoració tindran en compte, segons les diferents modalitats (caràcter particular i segons el tipus d'activitat), els apartats següents:  
1. Interès artístic del projecte, fins a un màxim de 60 punts.  
2. Interès cultural del projecte, entre un mínim de 25 i un màxim de 30 punts.  
3. Número i qualitat de les edicions celebrades anteriorment: fins a un màxim de 10 punts  
  
Sisé. Resolució de la convocatòria  
Haurà d'ajustar-se al contingut de l'article 7 de l'ordre de bases reguladores, i el termini de resolució i publicació serà de sis mesos a comptar de la publicació de la convocatòria  
  
Seté. Obligacions de les persones beneficiàries  
a) Comunicar per escrit a l'Institut Valencià de Cultura l'acceptació de la subvenció en un termini no superior als quinze dies naturals següents de la publicació de la resolució de concessió en el Diari Oficial de la Generalitat Valenciana.  
b) Realitzar l'activitat d'acord amb el programa presentat i comunicar qualsevol canvi que es produïsca en el programa definitiu de l'activitat, abans de la realització, que haurà de ser aprovat expressament per la presidència de l'Institut Valencià de Cultura.  
c) Justificar l'ús de la subvenció dins del termini màxim establit i en la forma que s'indica en el punt huitè.  
  
Huité. Justificació i pagament d'aquestes ajudes  
1. El pagament d'aquestes ajudes s'efectuara d'una sola vegada, per mitja d'una transferència bancaria, segons el model de domiciliació bancaria (annex II) presentat amb l'acceptació, sempre que l'activitat s'haja realitzat d'acord amb el programa presentat i es justifiquen correctament les despeses corrents ocasionades per l'activitat subvencionada.  
  
2. La justificació de la subvenció adoptarà la forma de compte justificatiu i s'ajustarà al que s'estableix en l'article 12.2 de l'ordre de bases reguladores, i s'integrarà amb els següents documents:  
a) una memòria detallada de l'activitat realitzada i dels resultats obtinguts, ajustada al model disponible en la pagina web http://ivc.gva.es/  
b) una memòria econòmica justificativa del cost de l'activitat realitzada que contindrà:  
- El pressupost final, seguint el model disponible en la pàgina web http://ivc.gva.es/  
- Relació de justificants, detallada i numerada, per ordre cronològic, de les despeses corrents aplicables a la subvenció, que es presentarà necessàriament seguint el model disponible en la pàgina web http://ivc.gva.es i s'acompanyarà d'un dossier que inclourà una còpia de cada factura i la documentació acreditativa del pagament  
- Declaració responsable de la veracitat de tot el declarat i del qual compliment de tots els requisits i obligacions de la convocatòria  
  
  
Nové. Concurrència de fonts de finançament  
S'ajustaran al que s'estableix en l'article 15 de l'ordre de bases reguladores, i es tindrà en compte que les ajudes concedides mitjançant aquesta convocatòria estan acollides al regim de minimis establit en el Reglament UE 1407/2013, de la Comissió, de 18 de desembre de 2013 (DOUE L 352, 24.12. 2013), relatiu a l'aplicació dels articles 107 i 108 del Tractat de funcionament de la Unio Europea (TFUE) a les ajudes de minimis.  
  
Deu. Incompliments, responsabilitat i règim sancionador  
L'Institut Valencià de Cultura es reserva igualment la possibilitat de modificar o deixar sense efecte la subvenció en cas d'incompliment d'alguna de les obligacions imposades als beneficiaris.  
  
Onze. Annexos  
- Annex I. Sol·licitud d'ajuda  
- Annex II. Domiciliació bancaria.  
- Annex III. Acceptació de la subvenció i compromís de compliment d'obligacions.  
  
Dotze. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
Tretze. Recursos  
D'acord amb el que s'estableix per la normativa, contra aquest acte, es podrà recórrer, en reposició davant l'Institut Valencià de Cultura, o plantejar directament, un recurs contenciós administratiu enfront dels jutjats de València, en els terminis previstos a aquest efecte.  
  
València, 23 de maig de 2019.- El president de l'Institut Valencià de Cultura: Vicent Marzà Ibáñez.